বাংলার ইতিহাস
মাৎস্যন্যায়ের সময় বাংলার বিশৃঙ্খলা দমনের জন্য বাংলার মানুষ নির্বাচনের মাধ্যমে গোপাল নামক এক সামন্তরাজাকে বাংলার রাজা হিসেবে গ্রহন করেন ।গোপালই হলেন পাল বংশের প্রতিষ্ঠাতা ।পাল বংশের সবচেয়ে শক্তিশালী দুই রাজা ছিলেন [[ধর্মপাল]] (রাজত্বকাল ৭৭৫-৮১০ খ্রীষ্টাব্দ) এবং [[দেবপাল]] (রাজত্বকাল ৮১০-৮৫০ খ্রিষ্টাব্দ) । পাল বংশের স্থায়ীত্বকাল ছিল প্রায় ৪০০ বছর।পাল বংশের অন‍্য উল্ল‍্যেখ যোগ‍্য রাজা ছিলেন নারায়ণপাল ৮৬০-৯১৫ , মহীপাল ৯৭৮-১০৩০, রামপাল। এই আমলে শিল্প কলায় বাংলা শিখরে উঠে । কিন্তু এই সময় বহু ব্রহ্মণ বৌদ্ধ অত‍্যাচারে বাংলা ত‍্যাগ করে উত্তর ও পশ্চিম ভারতে চলে যায় ।
মহেন্দ্রপাল
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তাঁরা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।